[{"text_idx": "#000001", "text": "Elkarrekin Podemos-IU koalizioak Urdulizko Mecanerren \"industria eta enplegua mantentzeko\" neurriak hartuko ote dituen argitzeko eskatu dio Eusko Jaurlaritzari, eta deitoratu du tamalgarria dela ikustea nola ez den ezer egiten industria desegiten ari den bitartean. Izan ere, joan den irailaren 1ean, Mecaner autogintza-enpresako zuzendaritzak iragarri zuen enpresa itxi gura zuela eta kaleratze-prozedura abiatuko zuela."}, {"text_idx": "#000002", "text": "Koalizioko legebiltzarkide David Sotok adierazi du \"oso kezkatuta\" dagoela \"euskal industria sektorean izan diren azken albisteengatik\", besteak beste, Stellantis automozio-korporazioak \"Urdulizko Mecaner enpresa itxi eta 144 langile kaleratu gura izateagatik\". Ohartarazi duenez, \"euskal industriaren zati handi bat korporazio handien eta inbertsio-funtsen esku geratzen ari da, eta ez dago inolako errotzerik epe laburrerako irabazien bila dabiltzan lurraldean\". Halaber, azpimarratu du ezin direla \"begira gelditu\" euren industriak nola desegiten dituzten ikusten duten bitartean."}, {"text_idx": "#000004", "text": "144 langile dituen Urdulizko Mecaner enpresa ixtearen aurka agertu da ELA"}, {"text_idx": "#000005", "text": "HIRUKA gure eskualdeko euskara hutsezko hedabide bakarra da; egunero 10 udalerriren berri ematen dugu, eta hilabetero doan duzu aldizkaria kalean, tokiko komertzioetan zein erakunde publikoen egoitzetan. Proiektua bizirik jarraitzeko, ezinbestekoa dugu zu bezalako irakuleen babesa eta ekarpen ekonomikoa."}]